text: Sunde madpakker på skoleskemaet
  07 april 2015 kl. 05.07
  Tirsdag og onsdag skal børn i Guderup lære at lave sunde madpakker. Det sker sammen med Sebastian Klein.
  - Det skal ikke kun være lækkert at spise pålægschokolademadder.
  Sådan siger Lone Damm, formand for SuperBrugsen i Guderup.
  Derfor får Nørreskovskolen i Guderup tirsdag og onsdag besøg af Sebastian Klein, som skal inspirere 130 børn til at spise sunde madpakker - selvfølgelig på en sjov måde.
  - Børnene skal lære, at sund mad kan være lækkert. Og så skal det give dem lyst til at have madpakke med i skole, siger Lone Damm.
  Børnene skal igennem forskellige stationer, og så skal de smage på mad, som de måske ikke har prøvet eller set for, forklarer hun.
  